RO
C 208/66
Jurnalul Oficial al Uniunii Europene
15.6.2023
gust dulce, de fructe și ușor astringent; umiditate: ≤ 12 %; conținutul de acid glicirizic: ≤ 5 % din substanța uscată; Extract de rădăcină: culoare de la nuanța maro a lutului ars și până la negru; gust dulce-amar, aromat, intens și persistent; umiditate între 9 % și 15 %; conținutul de acid glicirizic: ≤ 6 % din substanța uscată.
3.3.
Hrană pentru animale (doar în cazul produselor de origine animală) și materii prime (doar în cazul produselor prelucrate) —
3.4.
Etape specifice ale producției care trebuie să se desfășoare în aria geografică delimitată Toate etapele producției, de la cultivare la recoltare, inclusiv operațiunile de uscare și prelucrare, trebuie să se desfășoare în aria geografică delimitată.
3.5.
Norme specifice privind felierea, răzuirea, ambalarea etc. ale produsului la care se referă denumirea înregistrată „Liquirizia di Calabria” (DOP) se comercializează în ambalaje de carton, sticlă, metal, ceramică, polipropilenă sau orice alt material acceptat de legislația în vigoare în domeniul ambalării produselor alimentare.
Greutatea ambalajelor poate varia între 5 g și 25 kg.
Fiecare ambalaj trebuie sigilat în așa fel încât, atunci când este deschis, să se rupă sigiliul.
3.6.
Norme specifice privind etichetarea produsului la care se referă denumirea înregistrată Pe etichetă trebuie să figureze logoul denumirii și numărul de ordine atribuit de autoritatea de control.
Logoul denumirii de origine protejate „Liquirizia di Calabria” reprezintă, stilizat, un romb cu laturile egale și unghiuri de 90 °.
Întregul logo imprimat trebuie să aibă înălțimea și lățimea de cel puțin 0,5 cm.
Logoul denumirii poate fi imprimat în toate culorile.
4.
Delimitarea concisă a ariei geografice Aria de producție a „Liquirizia di Calabria” cuprinde toate teritoriile comunelor care sunt menționate în detaliu în caietul de sarcini și în care se înregistrează prezența spontană sau cultivată a plantei Glycyrrhiza glabra, mai exact a „varietății tipice” denumite „Cordara” în Calabria, până la o altitudine de 650 m deasupra nivelului mării.
Această zonă este delimitată la nord de masivul Pollino, care coboară lin înspre nord-est până la teritoriul Rocca Imperiale, care marchează granița cu regiunea Basilicata.
Zona cuprinde teritoriile văii Crati, care se întind pe cele două maluri ale râului, care curge de la sud la nord, traversează câmpia Sibari și se varsă în partea de nord-est în Marea Ionică.
Pe versantul tirenian, zonele în cauză sunt cele cuprinse, de la nord la sud, între teritoriile comunelor Falconara Albanese și Nicotera.
Pe versantul ionic, sunt incluse, pornind din nord, arealele din câmpia Sibari și din câmpia întinsă a provinciei Crotone, până la extremitatea cea mai îndepărtată a Calabriei.